पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शुक्रवार की सुबह आकाश में काले बादल मंडराने लगे, देखते ही देखते तेज हवाओं के साथ बारिश शुरू हो गई। जिससे वातावरण ठंडा हो गया है। इस दौरान बिजली आपूर्ति भी लगातार बाधित रही। जिससे लोगों का इस कोरोना काल में घरों में रहना भी परेशानी का सबब बन गया। बारिश के कारण नगर के मोहल्लों से लेकर मुख्य सड़कों पर भी पानी का जमावड़ा हो गया। वाहनों का आवागमन भी बारिश के कारण प्रभावित रहा। दिन भर आकाश में बादल छाये रहे हैं। मौसम का अधिकतम तापमान 31 व न्यूनतम तापमान 21 डिग्री रहा।
मौसम विभाग ने अगले तीन दिनों तक आकाश में बादल रहने के साथ ही छिटपुट बारिश की संभावना व्यक्त की है। इसके साथ ही उत्तरपूर्व हवा की गति तेज रहने एवं तापमान भी 34 से 20 डिग्री तक रहने के आसार हैं। कृषि वैज्ञानिक सह नोडल पदाधिकारी डॉ. राम ईश्वर प्रसाद ने बताया कि यह बारिश काल वैसाखी के कारण हुई है। ऐसी स्थिति मानसून पूर्व बना करती है। इससे वर्तमान के फसल व आम लीची को फायदा मिलेगा। शुक्रवार की सुबह तेज हवा एवं बारिश के दौरान बिजली आपूर्ति बाधित रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn